《登楼望月二首 其二》
唐代·刘斌

皎洁三秋月，巍峨百丈楼。下分征客路，上有美人愁。

帐卷芙蓉带，帘褰玳瑁钩。倚窗情渺渺，凭槛思悠悠。

未得金波转，俄成玉箸流。不堪三五夕，夫婿在边州。

作者简介：刘斌，南阳人，唐代诗人。有辞藻，尝与虞世南、也德绍、刘孝孙等结文会。事窦建德，为中书舍人。又事刘黑闼。及败，没突厥中。诗四首。